title: Neuvoston päätös, tehty 28 päivänä kesäkuuta 1999 , menettelystä komissiolle siirrettyä täytäntöönpanovaltaa käytettäessä (1999/468/EY) [ EYVL L 184, 17.7.1999, s. 23 . Päätös sellaisena kuin se on muutettuna päätöksellä 2006/512/EY ( EUVL L 200, 22.7.2006, s. 11 )] (Konsolidoitu teksti)

text:
               21.10.2006

               FI

               Euroopan unionin virallinen lehti

               C 255/4

         Tämä asiakirja on tarkoitettu aineiston käyttöä helpottavaksi välineeksi eikä se ole toimielimiä sitova

      NEUVOSTON PÄÄTÖS,
   tehty 28 päivänä kesäkuuta 1999,
   menettelystä komissiolle siirrettyä täytäntöönpanovaltaa käytettäessä (1999/468/EY)
   [EYVL L 184, 17.7.1999, s. 23. Päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11)]
   (Konsolidoitu teksti)
   (2006/C 255/02)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 202 artiklan kolmannen luetelmakohdan,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               1)

               Neuvoston on hyväksymissään säädöksissä siirrettävä komissiolle toimivalta antamiensa säädösten täytäntöönpanoon. Neuvosto voi asettaa tiettyjä ehtoja tämän toimivallan käytölle. Se voi lisäksi perustelluissa erityistapauksissa pidättää itselleen oikeuden käyttää välitöntä täytäntöönpanotoimivaltaa.

               2)

               Neuvosto teki 13 päivänä heinäkuuta 1987 päätöksen 87/373/ETY menettelystä komissiolle siirrettyä täytäntöönpanovaltaa käytettäessä. Kyseisellä päätöksellä säädettiin tällaista toimivaltaa käytettäessä noudatettavien menettelyjen rajoitetusta määrästä.

               3)

               Amsterdamin sopimuksen tehneen hallitustenvälisen konferenssin päätösasiakirjaan liitetyssä julistuksessa n:o 31 komissiota kehotetaan antamaan neuvoston käsiteltäväksi ehdotus päätöksen 87/373/ETY muuttamisesta.

               4)

               Sen sijaan, että päätöstä 87/373/ETY olisi muutettu, on selkeyden vuoksi pidetty tarkoituksenmukaisempana korvata se uudella päätöksellä ja näin ollen kumota päätös 87/373/ETY.

               5)

               Tämän päätöksen ensimmäisenä tavoitteena on säätää perusteet komiteamenettelyn valinnalle, jotta komiteatyypin valitseminen olisi yhdenmukaisempaa ja ennakoitavampaa, jolloin nämä perusteet eivät kuitenkaan ole sitovia lukuun ottamatta niitä, jotka koskevat valvonnan käsittävää sääntelymenettelyä.

               6)

               Siten olisi noudatettava hallintomenettelyä, kun on kyse hallintotoimenpiteistä, esimerkiksi niistä, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen. Komission olisi päätettävä tällaisista hallintotoimenpiteistä menettelyllä, jolla taataan päätöksen tekeminen kohtuullisessa ajassa. Jos neuvoston käsiteltäväksi kuitenkin saatetaan toimenpiteitä, jotka eivät ole kiireellisiä, komissiolla olisi oltava harkintavalta lykätä toimenpiteen soveltamista.

               7)

               Sääntelymenettelyä olisi noudatettava, kun on kyse laajakantoisista toimenpiteistä, joilla sovelletaan perussäädösten keskeisiä säännöksiä, mukaan lukien ihmisten, eläinten tai kasvien terveyden tai turvallisuuden suojeluun liittyvät toimenpiteet sekä toimenpiteet, joilla mukautetaan tai ajantasaistetaan tiettyjä perussäädösten vähemmän keskeisiä säännöksiä. Tällaisista täytäntöönpanotoimenpiteistä olisi päätettävä tehokkaalla menettelyllä ja siten, että noudatetaan täysimääräisesti komission aloiteoikeutta lainsäädäntöasioissa.

               7 a)

               Valvonnan käsittävää sääntelymenettelyä olisi noudatettava, kun on kyse laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun säädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia. Tätä menettelyä noudatettaessa molemmilla lainsäädäntövallan käyttäjillä on oltava mahdollisuus suorittaa valvontaa ennen tällaisten toimenpiteiden hyväksymistä. Säädöksen keskeisiä osia voi muuttaa ainoastaan lainsäätäjä perustamissopimuksen nojalla.

               8)

               Neuvoa-antavaa menettelyä olisi noudatettava aina, kun se katsotaan soveltuvimmaksi menettelyksi. Neuvoa-antavaa menettelyä noudatetaan edelleen tapauksissa, joissa sitä tällä hetkellä sovelletaan.

               9)

               Tämän päätöksen toisena tavoitteena on yksinkertaistaa komissiolle siirretyn täytäntöönpanovallan käytön edellytyksiä sekä parantaa Euroopan parlamentin osallistumista silloin, kun perussäädös, jossa täytäntöönpanovalta siirretään komissiolle, on annettu perustamissopimuksen 251 artiklassa määrättyä menettelyä noudattaen. Tätä varten on pidetty aiheellisena supistaa menettelyjen määrää ja mukauttaa niitä kunkin osallistuvan toimielimen toimivallan mukaisesti sekä erityisesti tehdä mahdolliseksi se, että komissio tai neuvosto ottaa huomioon Euroopan parlamentin näkemykset silloin kun Euroopan parlamentti katsoo, että sääntelymenettelyn mukaisesti komitealle annettu ehdotus toimenpiteeksi tai neuvostolle annettu ehdotus ylittää perussäädöksessä säädetyn täytäntöönpanovallan.

               10)

               Tämän päätöksen kolmantena tavoitteena on parantaa Euroopan parlamentin mahdollisuutta saada tietoja säätämällä, että komission olisi annettava sille säännöllisesti tietoa komiteoiden työskentelystä, toimitettava sille komiteoiden työskentelyyn liittyviä asiakirjoja sekä ilmoitettava Euroopan parlamentille, kun se esittää neuvostolle toteutettavia toimenpiteitä tai tekee ehdotuksia toteutettavista toimenpiteistä; jotta Euroopan parlamentin päätös voidaan tehdä säädetyssä määräajassa, erityistä huomiota kiinnitetään Euroopan parlamentin tietojen saantiin komiteoiden työskentelystä silloin, kun komiteat työskentelevät noudattaen valvonnan käsittävää sääntelymenettelyä.

               11)

               Tämän päätöksen neljäntenä tavoitteena on parantaa yleisön tiedonsaantia komiteamenettelyistä ja säätää sitä varten komissioon sovellettavien, yleisön tiedonsaantioikeutta koskevien periaatteiden ja edellytysten soveltamisesta komiteoiden asiakirjoihin, komissiota täytäntöönpanovallan käytössä avustavien komiteoiden luettelon ja komiteoiden työskentelyä käsittelevän vuosikertomuksen julkaisemisesta sekä kaikkien Euroopan parlamentille toimitettujen, komiteoita koskevien asiakirjojen viitetietojen julkisesta rekisteristä.

               12)

               Tämä päätös ei vaikuta millään tavalla perustamissopimuksissa määrättyjen yhteisen kauppapolitiikan ja kilpailusääntöjen soveltamiseksi luotuihin erityisiin komiteamenettelyihin, jotka eivät tällä hetkellä perustu päätökseen 87/373/ETY,

         ON PÄÄTTÄNYT SEURAAVAA:
   1 artikla
   Lukuun ottamatta niitä perusteltuja erityistapauksia, joissa perussäädöksessä pidätetään neuvostolle oikeus käyttää tiettyä välitöntä täytäntöönpanovaltaa, täytäntöönpanovalta siirretään komissiolle perussäädöksen asiaa koskevien säännösten mukaisesti. Näissä säännöksissä on täsmennettävä siirretyn toimivallan keskeinen sisältö.
   Kun täytäntöönpanotoimenpiteistä on perussäädöksen mukaan päätettävä erityisiä menettelyjä noudattaen, on menettelyjen oltava 3, 4, 5, 5 a ja 6 artiklassa olevien säännösten mukaisia.
   2 artikla
   1.   Sanotun vaikuttamatta 2 kohdan soveltamiseen täytäntöönpanotoimenpiteitä koskevien päätösten tekemismenettelyä valittaessa noudatetaan seuraavia perusteita:

               a)

               Hallintotoimenpiteistä, esimerkiksi niistä, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen, olisi päätettävä hallintomenettelyä noudattaen.

               b)

               Laajakantoisista toimenpiteistä, joilla sovelletaan perussäädösten keskeisiä säännöksiä, mukaan lukien ihmisten, eläinten tai kasvien terveyden tai turvallisuuden suojeluun liittyvät toimenpiteet, olisi päätettävä sääntelymenettelyä noudattaen.
               Kun perussäädöksessä säädetään, että tiettyjä vähemmän keskeisiä säännöksiä voidaan mukauttaa tai ajantasaistaa täytäntöönpanomenettelyllä, olisi näistä toimenpiteistä päätettävä sääntelymenettelyä noudattaen.

               c)

               Neuvoa-antavaa menettelyä käytetään aina, kun se katsotaan soveltuvimmaksi menettelyksi, tämän kuitenkaan rajoittamatta a ja b alakohdan soveltamista.

         2.   Kun perustamissopimuksen 251 artiklassa määrättyä menettelyä noudattaen annetussa perussäädöksessä säädetään sellaisten laajakantoisten toimenpiteiden hyväksymisestä, joilla muutetaan kyseisen säädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia, tällaiset toimenpiteet hyväksytään noudattaen valvonnan käsittävää sääntelymenettelyä.
   3 artikla
   Neuvoa-antava menettely
   1.   Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.
   2.   Komission edustaja tekee komitealle ehdotuksen toteutettavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.
   3.   Lausunto merkitään pöytäkirjaan. Lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.
   4.   Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.
   4 artikla
   Hallintomenettely
   1.   Komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja.
   2.   Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 ja 4 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
   3.   Komissio päättää toimenpiteistä, joita sovelletaan välittömästi, tämän kuitenkaan rajoittamatta 8 artiklan soveltamista. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista kussakin perussäädöksessä säädetyllä määräajalla, joka ei missään tapauksessa saa olla pitempi kuin kolme kuukautta ilmoituksen tekopäivästä.
   4.   Neuvosto voi määräenemmistöllä päättää asiasta toisin 3 kohdassa tarkoitetun määräajan kuluessa.
   5 artikla
   Sääntelymenettely
   1.   Komissiota avustaa sääntelykomitea, joka muodostuu jäsenvaltioiden edustajista ja jonka puheenjohtajana on komission edustaja.
   2.   Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 ja 4 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
   3.   Komissio päättää suunnitelluista toimenpiteistä, jos ne ovat komitean lausunnon mukaiset, tämän kuitenkaan rajoittamatta 8 artiklan soveltamista.
   4.   Jos toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä ja antaa siitä tiedon Euroopan parlamentille.
   5.   Jos Euroopan parlamentti katsoo, että komission perustamissopimuksen 251 artiklassa määrättyä menettelyä noudattaen annetun perussäädöksen nojalla tekemä ehdotus ylittää perussäädöksessä annetun täytäntöönpanovallan, se ilmoittaa neuvostolle kantansa.
   6.   Neuvosto voi tällaisen kannan asianmukaisesti huomioon ottaen tehdä määräenemmistöllä päätöksen ehdotuksesta määräajassa, josta on säädettävä erikseen kussakin perussäädöksessä ja joka ei missään tapauksessa saa olla pidempi kuin kolme kuukautta päivästä, jona asia on tullut vireille neuvostossa.
   Jos neuvosto on tässä määräajassa ilmaissut määräenemmistöllä vastustavansa ehdotusta, komissio tarkastelee sitä uudelleen. Se voi tehdä neuvostolle muutetun ehdotuksen, tehdä ehdotuksensa uudelleen tai antaa perustamissopimukseen perustuvan säädösehdotuksen.
   Jos neuvosto ei ole tässä määräajassa antanut ehdotettua täytäntöönpanosäädöstä eikä ilmoittanut vastustavansa ehdotusta täytäntöönpanotoimenpiteiksi, komissio antaa ehdotetun täytäntöönpanosäädöksen.
   5 a artikla
   Valvonnan käsittävä sääntelymenettely
   1.   Komissiota avustaa valvonnan käsittävää sääntelyä toteuttava komitea, joka muodostuu jäsenvaltioiden edustajista ja jonka puheenjohtaja on komission edustaja.
   2.   Komission edustaja tekee komitealle ehdotuksen toteutettavista toimenpiteistä. Komitea antaa ehdotuksesta lausuntonsa määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 ja 4 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
   3.   Jos komission suunnittelemat toimenpiteet ovat komitean lausunnon mukaiset, sovelletaan seuraavaa menettelyä:

               a)

               komissio toimittaa ehdotuksen toteutettavista toimenpiteistä viipymättä Euroopan parlamentille ja neuvostolle valvontaa varten;

               b)

               Euroopan parlamentti jäsentensä enemmistöllä tai neuvosto määräenemmistöllä voi vastustaa mainitun komission ehdotuksen hyväksymistä esittämällä vastustuksensa perusteluksi ilmoituksen, jonka mukaan se katsoo ehdotettujen toimenpiteiden ylittävän perussäädöksen mukaisen täytäntöönpanovallan tai että ehdotus on ristiriidassa perussäädöksen tavoitteen tai sisällön kanssa taikka että se ei ole toissijaisuus- tai suhteellisuusperiaatteen mukainen;

               c)

               jos Euroopan parlamentti tai neuvosto kolmen kuukauden kuluessa asian saattamisesta niiden käsiteltäväksi vastustaa ehdotettuja toimenpiteitä, komissio ei hyväksy niitä. Tällöin komissio voi tehdä komitealle muutetun ehdotuksen toteutettavista toimenpiteistä tai antaa perustamissopimukseen perustuvan säädösehdotuksen;

               d)

               jos Euroopan parlamentti tai neuvosto ei mainitussa määräajassa ole vastustanut ehdotettuja toimenpiteitä, komissio hyväksyy ne.

         4.   Jos komission suunnittelemat toimenpiteet eivät ole komitean lausunnon mukaisia tai jos lausuntoa ei ole annettu, sovelletaan seuraavaa menettelyä:

               a)

               komissio antaa viipymättä ehdotuksen toteutettavista toimenpiteistä neuvostolle ja toimittaa sen samanaikaisesti Euroopan parlamentille;

               b)

               neuvosto tekee määräenemmistöllä päätöksen tästä ehdotuksesta kahden kuukauden kuluessa siitä, kun asia on saatettu sen käsiteltäväksi;

               c)

               jos neuvosto mainitussa määräajassa määräenemmistöllä vastustaa ehdotettuja toimenpiteitä, niitä ei hyväksytä. Tällöin komissio voi tehdä neuvostolle muutetun ehdotuksen tai antaa perustamissopimukseen perustuvan säädösehdotuksen;

               d)

               jos neuvosto aikoo hyväksyä ehdotetut toimenpiteet, se toimittaa ne viipymättä Euroopan parlamentille. Jos neuvosto ei tee päätöstä edellä mainitussa kahden kuukauden määräajassa, komissio toimittaa ehdotetut toimenpiteet viipymättä Euroopan parlamentille;

               e)

               Euroopan parlamentti voi jäsentensä enemmistöllä neljän kuukauden kuluessa siitä, kun ehdotus on toimitettu sille a alakohdan mukaisesti, vastustaa kyseessä olevien toimenpiteiden hyväksymistä esittäen vastustamisensa perusteluksi ilmoituksen, jonka mukaan se katsoo ehdotettujen toimenpiteiden ylittävän perussäädöksen mukaisen täytäntöönpanovallan tai että toimenpiteet ovat ristiriidassa perussäädöksen tavoitteen tai sisällön kanssa, taikka ne eivät ole toissijaisuus- tai suhteellisuusperiaatteen mukaisia;

               f)

               jos Euroopan parlamentti mainitussa määräajassa vastustaa ehdotettuja toimenpiteitä, niitä ei hyväksytä. Tällöin komissio voi tehdä komitealle muutetun toimenpide-ehdotuksen tai antaa perustamissopimukseen perustuvan säädösehdotuksen;

               g)

               jos Euroopan parlamentti ei edellä mainitussa määräajassa ole vastustanut ehdotettuja toimenpiteitä, tapauksesta riippuen joko neuvosto tai komissio hyväksyy toimenpiteet.

         5.   Poiketen siitä, mitä 3 ja 4 kohdassa säädetään, perussäädöksessä voidaan asianmukaisesti perustelluissa poikkeustapauksissa säätää

               a)

               että 3 kohdan c alakohdassa, 4 kohdan b alakohdassa ja 4 kohdan e alakohdassa säädettyjä määräaikoja pidennetään yhdellä kuukaudella, jos se on toimenpiteiden monimutkaisuuden vuoksi perusteltua; tai

               b)

               että 3 kohdan c alakohdassa, 4 kohdan b alakohdassa ja 4 kohdan e alakohdassa säädettyjä määräaikoja lyhennetään, jos se on tehokkuussyistä perusteltua.

         6.   Perussäädöksessä voidaan säätää, että jos 3, 4 ja 5 kohdassa tarkoitettuun valvonnan käsittävään sääntelymenettelyyn kuuluvia määräaikoja ei voida erittäin kiireellisissä tapauksissa noudattaa, sovelletaan seuraavaa menettelyä:

               a)

               jos komission suunnittelemat toimenpiteet ovat komitean lausunnon mukaisia, komissio hyväksyy toimenpiteet, ja ne pannaan välittömästi täytäntöön. Komissio ilmoittaa niistä viipymättä Euroopan parlamentille ja neuvostolle;

               b)

               Euroopan parlamentti jäsentensä enemmistöllä tai neuvosto määräenemmistöllä voi vastustaa komission hyväksymiä toimenpiteitä kuukauden kuluessa mainitusta tiedonannosta esittäen vastustamisensa perusteluksi ilmoituksen, jonka mukaan se katsoo ehdotettujen toimenpiteiden ylittävän perussäädöksen mukaisen täytäntöönpanovallan tai että toimenpiteet on ristiriidassa perussäädöksen tavoitteen tai sisällön kanssa taikka että se ei ole toissijaisuus- tai suhteellisuusperiaatteen mukainen;

               c)

               jos Euroopan parlamentti tai neuvosto vastustaa toimenpiteitä, komissio kumoaa ne. Se voi kuitenkin pitää toimenpiteet voimassa väliaikaisesti, jos se on perusteltua terveyden, turvallisuuden tai ympäristön suojeluun liittyvistä syistä. Tällöin komissio tekee komitealle viipymättä muutetun ehdotuksen toteutettavista toimenpiteistä tai antaa perustamissopimukseen perustuvan lainsäädäntöehdotuksen. Väliaikaiset toimenpiteet ovat voimassa kunnes ne korvataan lopullisella säädöksellä.

         6 artikla
   Suojamenettely
   Seuraavaa menettelyä voidaan soveltaa silloin, kun perussäädöksessä annetaan komissiolle toimivalta päättää suojatoimenpiteistä:

               a)

               Komissio ilmoittaa neuvostolle ja jäsenvaltioille jokaisesta suojatoimenpiteitä koskevasta päätöksestä. Voidaan säätää, että komissio ennen tällaisen päätöksen tekemistä neuvottelee jäsenvaltioiden kanssa kutakin tapausta varten säädettävää menettelyä noudattaen.

               b)

               Jokainen jäsenvaltio voi saattaa komission päätöksen neuvoston käsiteltäväksi määräajassa, josta on säädettävä kyseisessä perussäädöksessä.

               c)

               Neuvosto voi määräenemmistöllä päättää asiasta toisin määräajassa, josta on säädettävä kyseisessä perussäädöksessä. Vaihtoehtoisesti perussäädöksessä voidaan säätää, että neuvosto voi määräenemmistöllä vahvistaa, muuttaa tai kumota komission päätöksen ja että, jos neuvosto ei ole ratkaissut asiaa edellä tarkoitetun määräajan kuluessa, komission päätös katsotaan kumotuksi.

         7 artikla
   1.   Kukin komitea vahvistaa työjärjestyksensä puheenjohtajansa ehdotuksesta Euroopan yhteisöjen virallisessa lehdessä julkaistavan työjärjestyksen mallin pohjalta.
   Nykyiset komiteat mukauttavat tarvittaessa työjärjestyksensä työjärjestyksen malliin.
   2.   Komissioon sovellettavia, yleisön oikeutta tutustua asiakirjoihin koskevia periaatteita ja edellytyksiä sovelletaan komiteoihin.
   3.   Komissio tiedottaa Euroopan parlamentille säännöllisesti komiteoiden työstä sellaisten yksityiskohtaisten sääntöjen mukaisesti, jotka takaavat tietojen toimittamisjärjestelmän avoimuuden sekä toimitettujen tietojen ja menettelyn eri vaiheiden yksilöimisen. Tässä tarkoituksessa sille lähetetään komiteoiden kokousten esityslistat, komiteoille toimitetut ehdotukset perustamissopimuksen 251 artiklassa määrättyä menettelyä noudattaen annettujen säädösten täytäntöönpanotoimiksi, äänestystulokset, yhteenveto kokouspöytäkirjoista sekä luettelot viranomaisista ja organisaatioista, joihin jäsenvaltioiden edustajikseen asettamat henkilöt kuuluvat.
   Euroopan parlamentille tiedotetaan myös kaikista komission neuvostolle toimittamista toteutettavista toimenpiteistä ja toimenpide-ehdotuksista.
   4.   Komissio julkaisee kuuden kuukauden kuluessa tämän päätöksen voimaantulopäivästä Euroopan yhteisöjen virallisessa lehdessä luettelon kaikista komissiota täytäntöönpanovallan käytössä avustavista komiteoista. Luettelossa mainitaan kunkin komitean osalta perussäädös (perussäädökset), jonka (joiden) mukaisesti komitea on perustettu. Vuodesta 2000 alkaen komissio julkaisee lisäksi vuosikertomuksen komiteoiden työskentelystä.
   5.   Kaikkiin Euroopan parlamentille 3 kohdan mukaisesti lähetettyihin asiakirjoihin liittyvät viitetiedot julkistetaan rekisterissä, jonka komissio perustaa vuonna 2001.
   8 artikla
   Jos Euroopan parlamentti ilmaisee perustellulla päätöslauselmalla, että hyväksyttäväksi aiottu ehdotus täytäntöönpanotoimenpiteiksi, joka on 251 artiklan mukaisesti annetun perussäädöksen nojalla jätetty komitean käsiteltäväksi, ylittää perussäädöksessä säädetyn täytäntöönpanovallan, komissio tarkastelee ehdotusta uudelleen. Päätöslauselman huomioon ottaen ja käynnissä olevan menettelyn määräaikoja noudattaen komissio voi joko tehdä komitealle uuden ehdotuksen toimenpiteiksi, jatkaa menettelyä tai antaa Euroopan parlamentille ja neuvostolle perustamissopimukseen perustuvan ehdotuksen.
   Komissio ilmoittaa Euroopan parlamentille ja komitealle toimista, joita se aikoo toteuttaa Euroopan parlamentin päätöslauselman johdosta sekä menettelynsä perustelut.
   9 artikla
   Kumotaan päätös 87/373/ETY.
   10 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
   Huom.
   Näihin kahteen päätökseen liittyvät neuvoston pöytäkirjaan merkityt lausumat ovat Euroopan yhteisöjen virallisessa lehdessä
      EYVL C 203, 17.7.1999, s. 1 ja Euroopan unionin virallisessa lehdessä
      EUVL C 171, 22.7.2006, s. 21.
   17 päivänä heinäkuuta 2006 tehtyyn neuvoston päätökseen liittyvä Euroopan parlamentin, neuvoston ja komission lausuma on tässä Euroopan unionin virallisessa lehdessä, EUVL C 255, 21. lokakuuta 2006, s. 1.


Avis juridique important

|

31998D0465

98/465/EY: Neuvoston päätös, tehty 13 päivänä heinäkuuta 1998, alueiden komitean tanskalaisten varsinaisten jäsenten ja varajäsenten nimeämisestä

Virallinen lehti nro L 205 , 22/07/1998 s. 0067 - 0067

NEUVOSTON PÄÄTÖS,tehty 13 päivänä heinäkuuta 1998,alueiden komitean tanskalaisten varsinaisten jäsenten ja varajäsenten nimeämisestä (98/465/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 (1) tehdyn neuvoston päätöksen 98/110/EY,sekä katsoo, ettäalueiden komiteassa on vapautunut varsinaisten jäsenten ja varajäsenten paikat varsinaisten jäsenten Bent Hansenin, Evan Jensenin, Helene Lundin, Søren Madsenin ja Henning Tellerupin, sekä varajäsenten Anker Boyen, Poul Erling Christensenin, Ernst Ellgaardin, Kjeld Rasmussenin ja Vibeke Storm Rasmussenin erottua, mikä on annettu neuvostolle tiedoksi 22, 23 ja 26 päivänä kesäkuuta 1998, jaottaa huomioon Tanskan hallituksen ehdotuksen,ON PÄÄTTÄNYT SEURAAVAA:Ainoa artikla Nimetääna) Lars Abel, Anker Boye, Johannes Flensted-Jensen, Ejgil W. Rasmussen ja Vibeke Storm Rasmussen alueiden komitean varsinaisiksi jäseniksiSøren Madsenin, Helene Lundin, Bent Hansenin, Evan Jensenin ja Henning Tellerupin tilalle,b) Søren Eriksen, Kurt Hockerup, Tove Larsen, Helene Lund ja Christian Overdal Aagaard alueiden komitean varajäseniksiPoul Erling Christensenin, Ernst Ellgaardin, Kjeld Rasmussenin, Anker Boyen ja Vibeke Storm Rasmussenin tilallenäiden jäljellä oleviksi toimikausiksi eli 25 päivään tammikuuta 2002 saakka.Tehty Brysselissä 13 päivänä heinäkuuta 1998.Neuvoston puolestaW. SCHÜSSELPuheenjohtaja(1) EYVL L 28, 4.2.1998, s. 19


title: 2012/598/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/281

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2010
   (2012/598/EU)
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan unionin perusoikeusviraston perustamisesta 15 päivänä helmikuuta 2007 annetun neuvoston asetuksen (EY) N:o 168/2007 (3) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0122/2012),

               1.

               myöntää Euroopan unionin perusoikeusviraston johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 9.

      (2)  EYVL L 248, 16.9.2002, s. 1.

      (3)  EUVL L 53, 22.2.2007, s. 1.

      (4)  EYVL L 357, 31.12.2002, s. 72.
   LIITE

      EUROOPAN PARLAMENTIN SUOSITUKSET AIEMPINA VUOSINA

               Perusoikeusvirasto

               2006

               2007

               2008

               2009

               Toiminta

               —

                           —

                           Viraston olisi pyrittävä synergiaan muiden ihmisoikeusalalla aktiivisten elinten kanssa.

                           —

                           Saavutuksia olisi arvioitava SMART-tavoitteiden ja RACER-indikaattoreiden perusteella.

               —

               Talousarvio- ja varainhallinto: hankintamenettelyt

                           —

                           Virasto ei noudattanut talousarvion esitystapaa koskevia sääntöjä.

                           —

                           Talousarviohallintoon liittyviä ongelmia.

                           —

                           Julkaistu arviointimenetelmä vaaransi moitteettoman varainhoidon periaatteen; hintaperusteen suhteellinen merkitys väheni (odotettaessa uutta arviointimenetelmää).

                           —

                           Lähes kaikki määrärahat sidottiin (13 900 000 euroa 14 200 000 eurosta).

                           —

                           Julkaistu arviointimenetelmä vaaransi moitteettoman varainhoidon periaatteen, hintaperusteen suhteellinen merkitys väheni.

                           —

                           Virastoa kehotettiin parantamaan talousarvion ja palvelukseenottamisen suunnitteluaan kohentaakseen talousarvio- ja henkilöstöennusteidensa johdonmukaisuutta.

                           —

                           Virastoa kehotettiin varmistamaan, että tarjoukset arvioidaan realistisesti.

               Henkilöresurssit

               —

               —

               —

               —

               Sisäinen tarkastus

               —

               —

                           —

                           Virasto täytti kaikki sisäisen tarkastuksen yksikön esittämät suositukset.

                           —

                           Sisäisen tarkastuksen yksikön viraston yhdeksästä suosituksesta viraston on pantava täytäntöön vielä neljä.

          ---documentbreak---

               17.10.2012

               FI

               Euroopan unionin virallinen lehti

               L 286/282

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan unionin perusoikeusviraston perustamisesta 15 päivänä. helmikuuta 2007 annetun neuvoston asetuksen (EY) N:o 168/2007 (3) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0122/2012),

               A.

               ottaa huomioon, että tilintarkastustuomioistuin totesi saaneensa kohtuullisen varmuuden siitä, että Euroopan unionin perusoikeusviraston (jäljempänä ’virasto’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               B.

               ottaa huomioon, että parlamentti myönsi 10. toukokuuta 2011 viraston johtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa muun muassa

                           —

                           kehotti virastoa parantamaan talousarvion ja palvelukseenottamisen suunnitteluaan kohentaakseen talousarvio- ja henkilöstöennusteidensa johdonmukaisuutta,

                           —

                           kehotti virastoa edistämään tarjousten realistisen arvioinnin varmistamista,

                           —

                           kehotti virastoa panemaan täytäntöön loput neljä sisäisen tarkastuksen yksikön suositusta;

               C.

               ottaa huomioon, että viraston määrärahat varainhoitovuonna 2010 olivat kaiken kaikkiaan 20 200 000 euroa eli 17,44 prosenttia suuremmat kuin vuonna 2009;

               D.

               ottaa huomioon, että unionin alkuperäinen maksuosuus viraston talousarvioon vuonna 2010 oli 19 100 000 euroa, kun vuonna 2009 se oli 17 000 000 euroa (6), mikä merkitsee 12,35 prosentin lisäystä;

      Talousarvio- ja varainhallinto

               1.

               palauttaa mieliin, että unionin alkuperäinen maksuosuus viraston talousarvioon vuonna 2010 oli 19 100 000 euroa; huomauttaa kuitenkin, että tähän lisättiin ylijäämän palautuksesta saatu 900 000 euroa, joten unionin osuus oli yhteensä 20 000 000 euroa;

               2.

               toteaa viraston talousarvio- ja varainhallintoa koskevan selvityksen perusteella, että varainhoitovuonna 2010 esitettiin kaksi lisätalousarviota, jotka olivat yhteensä 212 010 euroa; panee erityisesti merkille kahden lisätalousarvion kaksi tavoitetta:

                           —

                           ottaa huomioon Kroatian osallistuminen viraston toimintaan,

                           —

                           todeta, että Itävalta maksoi yhden kolmasosan viraston kuukausivuokrasta tammi–kesäkuussa 2010;

               3.

               panee merkille, että talous- ja varainhallintoa koskevan selvityksen mukaan hallintomenoihin osoitettiin 13 830 000 euroa ja toimintamenoihin 6 170 000 euroa; toteaa, että näiden lukujen perusteella hallintomenot lisääntyivät 13 prosenttia ja toimintamenot 26 prosenttia vuoden 2009 lopullisesta talousarviosta;

               4.

               vahvistaa, että virastolta saatujen tietojen perusteella unionin maksuosuuden käyttöaste noudatti edellisvuotista linjaa ja pysyi 100 prosentissa ja että vuonna 2010 maksumäärärahojen käyttöaste nousi 61,65 prosenttiin, kun se vuonna 2009 oli 60,64 prosenttia; panee huolestuneena merkille, että osastossa 3 (toimintamenot) maksumäärärahoista käytettiin vain 28,08 prosenttia; kehottaa näin ollen virastoa lisäämään ponnistuksiaan ja toteuttamaan asianmukaiset toimet maksumäärärahojen käyttöasteen parantamiseksi etenkin osastossa 3;

               5.

               panee tyytyväisenä merkille, että virasto on kehittänyt hankkeiden hallinnointiin TVT-sovelluksen (Matrix), joka on tehokas tietotekninen väline hankkeita suunniteltaessa, niitä koskevan dokumentoinnin yhtenäistämisessä sekä niiden täytäntöönpanossa ja hallinnoinnissa ja jota sisäisen tarkastuksen yksikkö piti maaliskuussa 2011 toimittamassaan suunnittelua ja seurantaa koskevassa tarkastuksessa parhaana käytäntönä ja vahvuutena; panee myös tyytyväisenä merkille viraston aloitteen yhdistää Matrix ABAC-kirjanpitojärjestelmään maksusitoumus- ja maksumäärärahojen käyttöastetta koskevien tietojen saamiseksi;

      Määrärahasiirrot varainhoitovuodelta toiselle tai budjettikohdasta toiseen

               6.

               vaatii virastoa parantamaan talousarviototeutuksensa suunnittelua, jotta se voisi vähentää vuodelta toiselle tehtävien määrärahasiirtojen suurta määrää (6 900 000 euroa); panee erityisesti merkille, että tilintarkastustuomioistuimen tietojen mukaan virasto sitoi osaston 3 (toimintamenot) vuotuisesta määrästä 48 prosenttia eli 4 600 000 euroa joulukuussa 2010; katsoo, että menojen keskittyminen tällä tavoin vuoden viimeisille viikoille johtaa huomattaviin määrärahasiirtoihin vuodelta toiselle ja osoittaa selkeästi, että viraston on kohennettava talousarviototeutuksensa suunnittelua; panee merkille, että virastolta saatujen tietojen mukaan se on äskettäin hyväksynyt talousarviomoduulin, jonka avulla sen pitäisi pystyä ennakoimaan vuotuisten määrärahasiirtojensa määrä;

               7.

               panee viraston ilmoituksen perusteella kuitenkin merkille, että virasto on ryhtynyt asianmukaisiin toimenpiteisiin (esim. suunnittelemaan kaksi vuotta eteenpäin), jotta talousarvion toteutus jakautuisi aikaisempaa paremmin koko vuoden ajalle eivätkä menot keskittyisi viimeiselle kuukaudelle;

               8.

               vahvistaa virastolta saatujen tietojen perusteella, että ilman eri toimenpiteitä varainhoitovuodelta 2009 varainhoitovuodelle 2010 siirrettyjen määrärahojen käyttöaste vuonna 2010 oli 94 prosenttia ja käyttämättä jäi 414 633 euroa;

               9.

               toteaa talousarvio- ja varainhallintoa koskevan selvityksen perusteella, että hallintoneuvosto hyväksyi kaksi budjettikohdasta toiseen tehtävää määrärahasiirtoa, jotka olivat yhteensä 2 791 055 euroa; panee merkille, että nämä siirrot liittyivät osastossa I (henkilöstömenot) palvelukseenottamisen viivästymisen vuoksi syntyneisiin ylijäämiin;

               10.

               vahvistaa talousarvio- ja varainhallintoa koskevan selvityksen perusteella, että viraston johtaja hyväksyi neljätoista budjettikohdasta toiseen tehtävää määrärahasiirtoa, jotka olivat yhteensä 228 111 euroa; toteaa virastolta saatujen tietojen perusteella, että nämä siirrot liittyivät lähinnä vuotuisen työohjelman tehokkaan täytäntöönpanon ja hallintomenojen edellyttämiin korjaaviin toimiin;

               11.

               panee huolestuneena merkille tilintarkastustuomioistuimen huomautuksen, jonka mukaan virasto sitoi vuoden 2010 viimeisen kuukauden kuluessa 48 prosenttia vuotuisista toimintamenoistaan, mistä aiheutui suuri määrä vuodelta toiselle tehtäviä määrärahasiirtoja; puoltaa viraston toimia, joilla se pyrkii välttämään vastaavan tilanteen tulevaisuudessa, etenkin toiminnan suunnittelemista kaksi vuotta etukäteen sekä talousarviototeutusta koskevien tavoitteiden asettamista vuoden aikana; kehottaa virastoa varmistamaan, että sen talousarvion suunnittelu mahdollistaa parlamentin yksittäisten pyyntöjen täyttämisen; toteaa, että lähes kaikki vuodelle 2011 siirretyt määrärahat käytettiin, joten vuoden 2010 lopullinen toteutusaste oli 98,55 prosenttia;

               12.

               pyytää virastoa toteuttamaan tarvittavat toimet talousarvion menoja, hankkeiden rahoitusta, palvelukseenottoa ja oikeudellisia ja hallinnollisia rajoitteita koskevien suurimpien esteiden tunnistamiseksi ja poistamiseksi, jotta varmistetaan viraston talousarvion tehokas hallinnointi;

      Henkilöresurssit

               13.

               toteaa viraston talous- ja varainhallintoa koskevan selvityksen perusteella, että sillä oli vaikeuksia löytää ehdokkaita kansallisten asiantuntijoiden palkkaamista koskevassa kiinnostuksenilmaisupyynnössä; panee pettyneenä merkille, että kaksi valinnan läpäissyttä ehdokasta perui kiinnostuksenilmaisunsa, joka koski tilapäistä siirtymistä viraston palvelukseen;

               14.

               huomauttaa, että vastuuvapauden myöntämisen viraston talousarvion toteuttamisesta olisi edelleenkin perustuttava viraston toimintaan koko vuoden aikana.

               15.

               panee huolestuneena merkille viiveen palvelukseenottomenettelyjen loppuunsaattamisessa, minkä seurauksena vuoden 2010 aikana onnistuttiin täyttämään ainoastaan 59 tointa 72:sta; kehottaa virastoa ryhtymään tarvittaviin toimiin estääkseen vastaavien tilanteen toistumisen; panee huolestuneena merkille henkilöstön häirintää koskevat väitteet ja asiasta nostetun kanteen; vaatii virastoa puuttumaan näihin väitteisiin asianmukaisesti; kehottaa virastoa selventämään väärinkäytöksiä paljastavien ilmiantajien kohtelua ja laatimaan parlamentille kirjallisen selvityksen ilmiantajien suojelemista koskevien nykyisten sääntöjen soveltamisesta;

               16.

               panee huolestuneena merkille, että tilintarkastustuomioistuin huomautti jo vuoden 2009 vastuuvapausmenettelyssä, että virasto voisi parantaa talousarvion toteutuksen ja palvelukseenoton suunnitteluaan, sillä avoimia toimia oli paljon (21 prosenttia) ja määrärahoja siirrettiin vuodelta toiselle runsaasti; toistaa, että viraston olisi ryhdyttävä kaikkiin tarvittaviin toimiin tilanteen kohentamiseksi;

      Toiminta

               17.

               toteaa viraston vuotuisen toimintakertomuksen perusteella, että se on hyväksynyt hyvän hallintotavan säännöstön, jolla halutaan henkilöstösääntöjen ohella varmistaa eettiset menettelysäännöt, välttää eturistiriitoja, ehkäistä petoksia ja kannustaa raportoimaan sääntöjenvastaisuuksista; panee lisäksi merkille, että palvelukseenottomenettelyissä ja hankintojen valintalautakunnissa toteutetaan erityisiä toimia tietoisuuden lisäämiseksi ja eturistiriitojen (ilmoitukset) välttämiseksi;

               18.

               on tyytyväinen siihen, että lujittaakseen entisestään tätä sisäistä valvontaa virasto pyrkii parantamaan ilmiantajia koskevien sääntöjen soveltamista ja ilmiantajien suojelua ja tämä parannus on määrä toteuttaa vuoden 2012 aikana; pyytää virastoa tiedottamaan vastuuvapauden myöntävälle viranomaiselle tässä asiassa hyväksymistään ja toteuttamistaan toimista;

      Sisäinen tarkastus

               19.

               on tyytyväinen siihen, että sisäisen tarkastuksen yksikkö valvoi vuonna 2010 antamiensa suositusten täytäntöönpanoa; panee erityisesti merkille, että kaikkien näiden suositusten täytäntöönpano saatiin päätökseen;

               20.

               panee merkille, että viraston antamien tietojen mukaan sisäisen tarkastuksen yksikkö toimitti maaliskuussa 2011 suunnittelua ja seurantaa koskevan tarkastuksen ja antoi siinä yksitoista suositusta, joista yksi luokiteltiin erittäin tärkeäksi, seitsemän tärkeäksi ja kolme toivottavaksi; panee merkille, että viraston ilmoituksen mukaan sisäisen tarkastuksen yksikkö katsoi, että näistä yhdestätoista suosituksesta kymmenen oli pantu täytäntöön ja että jäljellä olevan ”tärkeän” suosituksen toteutus oli vielä kesken;

               21.

               kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

               22.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (7).

      (1)  EUVL C 366, 15.12.2011, s. 9.

      (2)  EYVL L 248, 16.9.2002, s. 1.

      (3)  EUVL L 53, 22.2.2007, s. 1.

      (4)  EYVL L 357, 31.12.2002, s. 72.

      (5)  EUVL L 250, 27.9.2011, s. 220.

      (6)  EUVL L 64, 12.3.2010, s. 1037.

      (7)  Hyväksytyt tekstit, P7_TA(2012)0164 (ks. tämän virallisen lehden sivu 388).


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/117

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2007
   (2009/645/EY)
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0162/2009),

               1.

               myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 10.

      (2)  EUVL C 311, 5.12.2008, s. 27.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0162/2009),

               A.

               ottaa huomioon, että Euroopan tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 22. huhtikuuta 2008 Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa se muun muassa:

                           —

                           pani merkille Euroopan tilintarkastustuomioistuimen vuoden 2006 kertomuksessaan esittämän huomautuksen, jonka mukaan hallintomenojen osalta maksusitoumusmäärärahojen käyttöaste oli alle 60 prosenttia;

                           —

                           pani merkille, että huomattava osa vuoden 2006 määrärahoista oli siirretty vuodelle 2007 viraston johtamien hankkeiden luonteen vuoksi;

                           —

                           pani merkille, että viraston hallintoneuvosto päätti joulukuussa 2006 ryhtyä tarkistamaan maksujärjestelmää kuullen asiasta toimivaltaisia kansallisia viranomaisia,

               1.

               korostaa, että viraston talousarvio rahoitetaan sekä EU:n talousarviosta että pääasiassa maksuilla, joita lääketeollisuuden hakijat maksavat yhteisön markkinoille saattamista koskevan luvan saamiseksi ja ylläpitämiseksi; panee kuitenkin merkille, että EY:n yleinen rahoitusosuus kasvoi 24,48 prosentilla vuodesta 2006 vuoteen 2007 ja sen osuus vuoden 2007 kokonaistuloista on 24,13 prosenttia; on tässä mielessä tietoinen uusista tehtävistä, jotka johtuvat lastenlääkkeistä 12. joulukuuta 2006 annetusta Euroopan parlamentin ja neuvoston asetuksesta (EY) N:o 1901/2006 (7), sekä harvinaislääkkeitä koskevan budjettikohdan määrärahojen lisäyksestä;

               2.

               panee tyytyväisenä merkille viraston pyrkimykset tarjota enemmän tieteellistä neuvontaa uusien lääkkeiden varhaisessa kehitysvaiheessa sekä toimet, jotka on otettu käyttöön kansanterveydelle ensiarvoisen tärkeiden lääkkeiden arvioinnin nopeuttamiseksi ja telematiikkaohjelmien kehittämisen ja täytäntöönpanon nopeuttamiseksi;

               3.

               pitää virastoa tärkeänä tieteellisten lausuntojen, tieteelliseen tietoon pohjautuvien suositusten, lääkearvioinnin parhaiden käytäntöjen ja valvonnan lähteenä Euroopassa ja pitää myönteisenä sen komissiolle ja jäsenvaltioille antamaa panosta sääntelynormien yhdenmukaistamiseksi kansainvälisellä tasolla;

               4.

               kannustaa virastoa jatkamaan harvinaislääkkeisiin liittyviä toimiaan; ei kuitenkaan kannata harvinaislääkkeitä koskevan rahoitusosuuden laskua, joka johtuu pääasiassa harvinaislääkkeiden maksualennuksia koskevan politiikan muutoksesta Euroopan lääkearviointiviraston maksullisista palveluista 10. helmikuuta 1995 annetun neuvoston asetuksen (EY) N:o 297/95 (8) tarjoaman joustavuuden vuoksi mutta joka kuitenkin johtaa 26,25 prosentin vähennykseen vuonna 2007 vuoteen 2006 nähden;

               5.

               painottaa viraston roolia lääkkeiden turvallisuuden valvonnassa lääkevalvontaverkoston kautta; kehottaa kuitenkin jatkuvasti parantamaan valvonnan tasoa;

         Talousarviohallinnossa ilmenneet puutteet, jotka koskevat Telematiikka-ohjelmaa

               6.

               panee merkille tilintarkastustuomioistuimen arvostelun, jonka mukaan samoin kuin vuonna 2006 hallintomenoihin liittyvien määrärahasiirtojen suuri määrä johtui pääasiassa Telematiikka-ohjelmasta; panee merkille tilintarkastustuomioistuimen toteamuksen, että tämä tilanne on vuotuisuutta koskevan periaatteen vastainen ja että viraston on varmistettava, että ohjelman täytäntöönpanon suunnittelua ja seurantaa parannetaan;

               7.

               panee merkille tilintarkastustuomioistuimen suosituksen, jonka mukaan viraston olisi harkittava jaksotettuja määrärahoja koskevan järjestelmän soveltamista Telematiikka-ohjelmaan, koska se sopisi nykyistä paremmin tämän kaltaisten ohjelmien talousarviohallintoon;

               8.

               kehottaa virastoa toteuttamaan viipymättä tilintarkastustuomioistuimen suosituksen, joka koskee jaksotettujen määrärahojen käyttöä Telematiikka-ohjelmassa; vaatii, että virasto raportoi toteutetuista toimista vuoden 2008 vuotuisessa toimintakertomuksessaan;

         Hankintamenettelyissä ilmenneet puutteet

               9.

               panee merkille tilintarkastustuomioistuimen tekemän hankintamenettelyjä koskevan havainnon, jonka mukaan:

                           —

                           kahdessa tapauksessa menettelyjen valintaa ei ollut perusteltu riittävän hyvin,

                           —

                           kolmessa tapauksessa hintaperusteiden arviointimenetelmät eivät olleet asianmukaisia,

                           —

                           yhdessä tapauksessa yhteistoimin viiden muun viraston kanssa toteutetussa julkishankintamenettelyssä hankittavien palvelujen volyymia ei ollut yksilöity asianmukaisesti;

               10.

               toteaa, että viraston vastausten mukaan:

                           —

                           se on laatinut 17. maaliskuuta 2008 käyttöön otetun kaavan hintaperusteiden objektiivista arviointia varten;

                           —

                           yhteistoimin viiden muun viraston kanssa toteutetussa julkishankintamenettelyssä alkuperäinen arvio oli laskettava uudelleen teknisten muutosten vuoksi, jotka tapahtuivat tarjottavien palvelujen määrittämisen ja hankintamenettelyn aloittamisen välisenä aikana;

               11.

               kehottaa virastoa puuttumaan edellä mainittuihin hankintamenettelyissä ilmenneisiin puutteisiin ja raportoimaan toteutetuista toimista vuoden 2008 vuotuisessa toimintakertomuksessaan;

         Edistyminen palkkiojärjestelmän noudattamisen varmistamisessa

               12.

               toteaa, että vuotta 2006 koskevassa kertomuksessaan tilintarkastustuomioistuin havaitsi, että viraston käytäntö oli palkkiojärjestelmän vastainen seuraavista syistä: viraston asiakkailta laskutettiin kahteen osaan jaettu summa, viraston kustannukset ja jäsenvaltioiden esittelijöille heidän kustannustensa kattamiseksi maksettava määrä; ottaa huomioon, että jäsenvaltioiden esittelijät eivät kuitenkaan koskaan esittäneet kattavaa aineistoa todellisista kustannuksistaan;

               13.

               toteaa, että vuotta 2007 koskevassa kertomuksessaan tilintarkastustuomioistuin jatkoi näiden havaintojen seurantaa ja totesi, että viraston hallintoneuvosto perusti kustannuslaskentaa käsittelevän ryhmän, joka teki vuoden 2007 lopussa ehdotuksen vaihtoehtoisesta esittelijöitä koskevasta korvausmallista;

               14.

               vaatii tilintarkastustuomioistuimen suosituksen mukaisesti, että virasto edistyy edelleen tämän kysymyksen ratkaisemisessa ja raportoi toteuttamistaan jatkotoimista vuoden 2008 vuotuisessa toimintakertomuksessaan;

               15.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (9).

      (1)  EUVL C 278, 31.10.2008, s. 10.

      (2)  EUVL C 311, 5.12.2008, s. 27.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 175.

      (7)  EUVL L 378, 27.12.2006, s. 1.

      (8)  EYVL L 35, 15.2.1995, s. 1.

      (9)  Katso tämän virallisen lehden sivu 206.


Avis juridique important

|

31987D0105

87/105/Euratom: Komission päätös, tehty 6 päivänä marraskuuta 1986, Euroopan ydinenergiayhteisön ja Yhdysvaltojen energiaministeriön välisen yhteistyösopimuksen tekemisestä hallitun lämpöydinfuusion alalla Euroopan ydinenergiayhteisön puolesta

Virallinen lehti nro L 046 , 14/02/1987 s. 0049 - 0049 Suomenk. erityispainos Alue 11 Nide 11 s. 0389  Ruotsink. erityispainos Alue 11 Nide 11 s. 0389

KOMISSION PÄÄTÖS,tehty 6 päivänä marraskuuta 1986,Euroopan ydinenergiayhteisön ja Yhdysvaltojen energiaministeriön välisen yhteistyösopimuksen tekemisestä hallitun lämpöydinfuusion alalla Euroopan ydinenergiayhteisön puolesta (87/105/Euratom) EUROOPAN YHTEISÖJEN KOMISSIO, jokaottaa huomioon Euroopan ydinenergiayhteisön perustamissopimuksen ja erityisesti sen 101 artiklan toisen kohdan,sekä katsoo, ettäneuvosto on 15 päivänä syyskuuta 1986 tekemässään päätöksessä hyväksynyt Euroopan ydinenergiayhteisön ja Yhdysvaltojen energiaministeriön välisen yhteistyösopimuksen hallitun lämpöydinfuusion alalla ja komission olisi tehtävä mainittu sopimus yhteisön puolesta,ON PÄÄTTÄNYT SEURAAVAA:1 artikla Tehdään yhteisön puolesta Euroopan ydinenergiayhteisön ja Yhdysvaltojen energiaministeriön välinen yhteistyösopimus hallitun lämpöydinfuusion alalla.Sopimuksen(1) teksti on liitetty tähän päätökseen.2 artikla Komission puheenjohtajalla on oikeus nimetä henkilö, joka on valtuutettu allekirjoittamaan sopimus Euroopan ydinenergiayhteisöä sitovasti.Tehty Brysselissä 6 päivänä marraskuuta 1986.Komission puolestaKarl-Heinz NARJESVarapuheenjohtaja(1) Allekirjoitettu 15 päivänä joulukuuta 1986.


title: 2012/751/YUTP: Poliittisten ja turvallisuusasioiden komitean päätös EULEX KOSOVO/3/2012, annettu 4 päivänä joulukuuta 2012 , Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä

text:
               6.12.2012

               FI

               Euroopan unionin virallinen lehti

               L 334/46

         POLIITTISTEN JA TURVALLISUUSASIOIDEN KOMITEAN PÄÄTÖS EULEX KOSOVO/3/2012,
   annettu 4 päivänä joulukuuta 2012,
   Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä
   (2012/751/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (1) ja erityisesti sen 12 artiklan 2 kohdan,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta EULEX KOSOVO.

               (2)

               Neuvosto hyväksyi 5 päivänä kesäkuuta 2012 päätöksen 2012/291/YUTP (2), jolla muutettiin yhteistä toimintaa 2008/124/YUTP ja jatkettiin EULEX KOSOVOn kestoa 14 päivään kesäkuuta 2014.

               (3)

               Yhteisen toiminnan 2008/124/YUTP 12 artiklan 2 kohdassa valtuutetaan poliittisten ja turvallisuusasioiden komitea Euroopan unionista tehdyn sopimuksen 38 artiklan mukaisesti tekemään asiaankuuluvat EULEX KOSOVOn poliittista valvontaa ja strategista johtoa koskevat päätökset, mukaan lukien operaation johtajan nimittämistä koskevat päätökset.

               (4)

               Unionin ulkoasioiden ja turvallisuuspolitiikan korkea edustaja ehdotti 20 päivänä marraskuuta 2012 suurlähettiläs Bernd BORCHARDTin nimittämistä EULEX KOSOVOn operaation johtajaksi 1 päivästä helmikuuta 2013,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään suurlähettiläs Bernd BORCHARDT Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajaksi 1 päivästä helmikuuta 2013.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 14 päivään kesäkuuta 2014.

      Tehty Brysselissä 4 päivänä joulukuuta 2012.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 42, 16.2.2008, s. 92.

      (2)  EUVL L 146, 6.6.2012, s. 46.


Avis juridique important

|

31997Y0918(01)

Euroopan ympäristökeskuksen asiakirjojen julkiseen käyttöön antamisesta 21 päivänä maaliskuuta 1997 tehty päätös

Virallinen lehti nro C 282 , 18/09/1997 s. 0005 - 0007

Euroopan ympäristökeskuksen asiakirjojen julkiseen käyttöön antamisesta 21 päivänä maaliskuuta 1997 tehty päätös (97/C 282/04)Muistio1. Euroopan ympäristökeskuksen ja Euroopan ympäristötieto- ja seurantaverkoston perustamisesta 7 päivänä toukokuuta 1990 annetun neuvoston asetuksen (ETY N:o 1210/90 (1) mukaan yksi keskuksen tehtävistä on "varmistaa, että yleisölle tiedotetaan asianmukaisesti ympäristön tilasta" (1 artiklan 2 kohta). Tämän yleisen periaatteen mukaisesti keskuksen tehtävänä on "varmistaa luotettavan ympäristötiedon laaja leviäminen" (2 artiklan vi kohta).2. Koska jäsenvaltioiden julkisten viranomaisten hallussa olevan ympäristöä koskevan tiedon vapaa käyttöön saaminen edistää ympäristönsuojelua, jäsenvaltioiden hallussa oleviin asiakirjoihin tutustuminen on taattu ympäristötiedon vapaasta käytöstä 7 päivänä kesäkuuta 1990 annetulla neuvoston direktiivillä 90/313/ETY (2).3. Euroopan unionin neuvosto ja komissio hyväksyivät 6 päivänä joulukuuta 1993 neuvoston ja komission asiakirjojen julkista käyttöä koskevat ohjesäännöt (3). Hieman myöhemmin molemmat ohjesääntöjä noudattavat toimielimet tekivät päätökset niiden molempien asiakirjojen julkisesta käytöstä (4).4. Ympäristökeskus on toistaiseksi noudattanut komission päätöstä. Se, että sille on myönnetty oikeushenkilön asema ja oikeudellinen riippumattomuus, merkitsee kuitenkin, että edellä mainitut päätökset eivät sido sitä ja sen vuoksi keskuksen on hyväksyttävä omat Euroopan ympäristökeskuksen asiakirjojen julkisuutta koskevat sääntönsä.On kuitenkin korostettu sitä, että keskuksen säännöt myötäilevät läheisesti neuvoston ja komission hyväksymiä sääntöjä. Oikeudelliseen riippumattomuuteen liittyvän periaatteen mukaisesti päätöksessä ei viitata aiemmin mainittuihin ohjesääntöihin, vaan keskus voi päättää sen soveltamisesta täysin itsenäisesti.5. Päätöksen sisällön lähtökohtana olisi oltava, sekä päätöksessä olisi erityisesti korostettava, että keskus pyrkii saattamaan asiakirjat yleisön käyttöön mahdollisimman laajasti. Päätöksen tarkoituksena on määrätä säännöt, joiden perusteella yleisö voi pyytää olemassa olevia asiakirjoja käyttöönsä ilman, että heidän on sitä erityisesti perusteltava. Yleisö voi luonnollisesti saada käyttöönsä tai tutustuttavakseen vain olemassa olevia asiakirjoja. Ympäristökeskuksella ei ole velvollisuutta suorittaa tutkimuksia tai tuottaa uusia asiakirjoja yleisön pyynnöstä.6. Asiakirjojen saatavuus rajoitetaan (niiden julkaisumuodosta riippumatta) yleensä koskemaan ympäristökeskuksessa tuotettuja asiakirjoja. Jos pyynnöt koskevat muita asiakirjoja, pyytäjien on käännyttävä asiakirjat tuottaneiden viranomaisten puoleen.7. Vaikka tutustuminen ympäristökeskuksen asiakirjoihin paikan päällä on yleensä ilmaista, ympäristökeskuksen olisi saatava kuitenkin periä pieni korvaus asiakirjojen jäljennöksistä, jos jäljennettyjä sivuja on yli 30.8. Ympäristökeskuksen asiakirjojen sekä käyttö on voitava kieltää että erityisesti tapauksissa, joissa kielto on yleisen edun, yksilön sekä yksityisyyden suojan että liike- tai teollisuustoimintaan liittyvän vaitiolovelvollisuuden mukaista. Johdonmukaisuussyistä katsottiin, että poikkeukset on parasta luonnostella (5 artikla) täysin samala tavalla kuin poikkeukset on esitetty neuvoston ja komission hyväksymissä ohjesäännöissä.9. Päätöksellä vahvistetaan seuraava menettely:- kaikki hakemukset on osoitettava ympäristökeskuksen johtajalle, jonka vastuulla on kaikkien pyyntöjen käsittely;- jos keskus aikoo kieltäytyä asiakirjan toimittamisesta, pyynnön esittäjän on saatava kirjalliset perustelut kieltäytymiselle. Tähän päätökseen pyynnön esittäjä voi hakea muutosta johtokunnan puheenjohtajalta. Odotettavissa on, että näin tapahtuu aimoastaan hyvin harvoissa tapauksissa;- jos johtokunnan puheenjohtaja päättää hylätä muutoshakemuksen, tämän on mainittava päätöksessään hylkäämisen syyt sekä pyynnön esittäjän oikeus kääntyä asiassa oikeusasiamiehen puoleen Euroopan yhteisön perustamissopimuksen 138 e artiklan mukaisesti.10. Euroopan ympäristökeskuksen johtokunnan päätös hyväksyttiin ja saman toimielimen on kahden vuoden kulutta tarkistettava päätös. Päätös olisi julkaistava Euroopan yhteisöjen virallisessa lehdessä (C-tiedonannot -osassa) ja yleisöllä olisi oltava mahdollisuus tutustua siihen.PäätöstekstiI. Ympäristökeskuksen asiakirjat ovat mahdollisimman laajasti yleisön käytössä tässä päätöksessä vahvistetuin ehdoin."Ympäristökeskuksen asiakirjoilla" tarkoitetaan julkaisumuodosta riippumatta kaikkia kirjoitettuja tekstejä, jotka sisältävät olemassa olevia tietoja ja jotka Euroopan ympäristökeskus on tuottanut. Tätä päätöstä ei sovelleta jo julkaistuihin asiakirjoihin.II. Pyyntö saada tutustua ympäristökeskuksen asiakirjoihin on lähetettävä kirjallisena keskuksen johtajalle (5). Pyynnön esittäjän ei tarviste perustella pyyntöään.Pyynnön on oltava riittävän yksityiskohtainen ja siinä on oltava tiedot, joita tarvitaan pyydetyn asiakirjan löytämiseksi. Pyynnön esittäjältä on tarvittaessa pyydettävä lisätietoja.III. Pyynnön esittäjä voi tutustua ympäristökeskuksen asiakirjoihin joko keskuksen tiloissa tai postitse vastaanottajan kustannuksella lähetettävään jäljennökseen. Jos jäljennöksiä on yli 30 sivua, keskus saattaa laskuttaa niiden toimittamisesta 10 ecua sekä 0,036 ecua sivulta. Muussa muodossa toimitettavista tiedoista perittävät maksut määritetään tapauskohtaisesti, mutta niiden on oltava kohtuullisia.Asiakirjat toimitetaan niillä kielillä, joilla asiakirjoja on saatavilla pyynnön esittäjän toiveet huomioon ottaen.Kukaan ympäristökeskuksen asiakirjan käsiinsä saanut henkilö ei saa myydä asiakirjaa tai jakaa sitä kaupallisiin tarkoituksiin ennen kuin on saanut siihen luvan. Julkaistujen asiakirjojen jäljentäminen on sallittua edellyttäen, että lähde ilmoitetaan.IV. Johtaja vastaa siitä, että pyynnöt käsitellään mahdollisimman nopeasti.Pyynnön esittäjälle ilmoitetaan kirjallisesti kuukauden kuluessa, onko hänen pyyntönsä hyväksytty vai aiotaanko asiakirjoihin tutustuminen kieltää. Jälkimmäisessä tapauksessa pyynnön esittäjälle kerrotaan kieltäytymisen perustelut. Hänelle ilmoitetaan myös, että hänellä on kuukausi aikaa pyytää johtokunnan puheenjohtajalta muutosta päätökseen. Kielteinen vastaus merkitsee, että hänen on peruutettava pyyntönsä.Jos pyyntöön ei vastata kuukauden kuluessa, on se tulkittava kieltäytymiseksi. Tällaisessa tapauksessa pyyntö tulee esittää kuukauden kuluessa johtokunnan puheenjohtajalle. Mikäli kuukauden määräaikaa ei noudateta, pyyntöä ei käsitellä.Päätös uudelleen käsiteltäväksi toimitetusta pyynnöstä on tehtävä mahdollisimman nopeasti, kuitenkin viimeistään kahden kuukauden kuluessa pyynnön saapumisesta. Jos pyyntö hylätään, vastauksessa on persuteltava, miksi näin on tehty. Samaan aikaan pyynnön esittäjälle on ilmoitettava, että tällä on oikeus kääntyä asiassa oikeusasiamiehen puoleen Euroopan yhteisön perustamissopimuksen 138 e artiklan mukaisesti.V. Ympäristökeskuksen asiakirjoja ei anneta käyttöön, jos se voi heikentää- yleisen edun suojaa (yleistä turvallisuutta, kansainvälisiä suhteita, rahatalouden vakautta, oikeuskäsittelyjä, tarkastuksia ja tutkimuksia),- yksilön ja yksityisyyden suojaa,- liike- ja teollisuustoimintaan liittyvää vaitiolovelvollisuutta,- yhteisön taloudellisten etujen suojaa,- luottamuksellisuuden suojaa, jota jokainen asiakirjoihin sisältyviä tietoja luovuttanut luonnollinen henkilö tai oikeushenkilö vaatii, tai jota tietoja luovuttaneen jäsenvaltion lainsäädännössä vaaditaan.Ympäristökeskuksen asiakirjoihin tutustuminen voidaan kieltää keskuksen menettelyjen luottamuksellisuuden varmistamiseksi.VI. Tämä päätös tarkistetaan kahden vuoden kuluttua sen voimaantulopäivästä lukien. Tarkistusta valmisteltaessa johtaja toimittaa asianmukaisen ajan kuluessa johtokunnalle kertomuksen tämän päätöksen toimeenpanosta.VII. Tämä päätös tulee voimaan 1 päivänä kesäkuuta 1997. Se julkaistaan Euroopan yhteisöjen virallisessa lehdessä ja yleisöllä on mahdollisuus tutustua siihen.(1) EYVL L 120, 11.5.1990, s. 1.(2) EYVL L 158, 23.6.1990, s. 56.(3) EYVL L 340, 31.12.1993, s. 41.(4) Neuvoston asiakirjojen julkisesta käytöstä 20.12.1993 tehty neuvoston päätös (EYVL L 340, 31.12.1993, s. 43). Komission asiakirjojen julkisesta käytöstä 8.2.1994 tehty komission päätös (EYVL L 46, 18.2.1994, s. 58), sellaisena kuin se on viimeksi muutettuna 19.9.1996 tehdyllä päätöksellä (EYVL L 247, 28.9.1996, s. 45).(5) European Environment Agency, Kongens Nytorv 6, DK-1050 København, Faksi (+45) 33 36 71 99.